# AEU-mi Nammineq toqqakkamik kalaallisut allaaserisamik naliliineq. (Allattariarsorneq)

Allaaserisamik naliliinermi, atuartup uku pisinnaasai nalilerneqassapput.

* Ersarissumik, paasinartumik nikerartitsisumillu allassinnaanera.
* Oqaaseqatigiiliorsinnaassusaa/ oqaatsinik eqqortumik, killiffilersuutinillu atuisinnaanera (grammatik).
* Suliassiissummik eqqortumik akinnissinnaassusaa/suliaqarsinnaanera.
* Allaaserisap ilusilersornerata inississornerisa tulleriissaarluarneri, paasiuminartumillu allataanera.

Tassanilu ilaassapput oqaluttuarinninneq, sukuiaaneq isummersornerlu.

* Oqaatsinik genremut naleqquttunik atuisinnaanera.
* Eqqarsaatit/takorluukkat, misigisimasat ersarissumik takutissinnaanerisa ersarissusaat.

**A-mik allaaserisami allatai piumasaqaataasut 1-6-mut allataani ilaappata**

1. Paasiuminartumik, ersarissumik nikerartumillu allaaserisaq.
2. Aalajangersimasumik eqqortumillu oqaatsinik kukkuneqanngingajattunik atuisinnaaneq.
3. Eqqortumik suliassiissummik paasinnissimanermik, suliaqarsimanermillu takutitsisinnaaneq.
4. Allaaserisaq takisooq, aaqqissuulluagaq suliarilluagarlu.
5. Attaveqatigiinnermut tulluarsakkamik allaaserisap suliarineqarnera.
6. Eqqarsarluarsinnaassutsimik, misilittagaqassutsimik, takorluuisinnaassutsimik takutitsisinnaassuseqarneq.

**B,C,D-milluunniit angusissagaanni, A-mik angusaqarnissamut piumasaqaataasut ilai eqqortumik akisinnaasaasa annikilliartorneri malillugit angusaa aamma appariartussaaq.**

**E-mik angusaqarsinnaavoq allaaserisaq piumasaqaataasuni 1-2-mut suliaani ersarissumik suliaappata. 3-6-mut naammaginartumik allaaserisami ilaasimappata.**

1. Naammaginartumik paasissaasumillu allaaserinnissimassaaq, oqaatsillu ataasiakkaat taamaallaat paasissaanngitsuussapput.
2. Paasissaalluartumik allassinnaanera killeqarsinnaavoq, grammatikkimillu atuinera killeqarsinnaalluni.
3. Naammaginartumik suliassiisutaasunik akisinnaassaaq/suliaqarsinnaassaaq.
4. Naammaginartumik allaaserisaq tulleriiaaneqassaaq, takissusaali A,B,C,D-mik angusisussatut takitigissalluni.
5. Naammaginartumik attaveqatigiinnermut tulluarsakkamik suliaassalluni.
6. Killeqartumik takutitsisinnaassaaq eqqarsaatinik, misilittakkanik takorluukkanillu.

**FX angusinngitsoorneq ima nalilersorneqassaaq.**

1. Paasissaarpianngitsumik allaaserisamut, paasissaanngivissortumilluunniit allatamut.
2. Paasinnissimanngitsutut suliassamik suliaqasimassaaq. Grammatikkimillu atuisinnaassutsimik takutitsisinnaanngitsumik allaaserinnissimassaaq.
3. Suliarisaminik paasinnissimanngitsutut suliaqarsimassaaq.

**F Angusinngitsoorneq ima nalilerneqassaaq.**

* Allataqarsimassanngilaq, oqaatsinilluunniit atuisinnaannginnermik takutitsisumut.